**Замимаи 1**

 Бо фармоиши ректори МДТ

 “ДДХ ба номи академик

 Бобоҷон Ғафуров” № \_\_\_\_ аз

 «\_\_\_\_\_»\_\_\_\_\_\_\_\_\_\_\_2021с.

 тасдиқ карда шуд.

**Б А Р Н О М А И**

**ДОХИЛИИДОРАВИИ ЗИДДИКОРРУПСИОНИИ**

**МДТ “ДОНИШГОҲИ ДАВЛАТИИ ХУҶАНД БА НОМИ АКАДЕМИК**

**БОБОҶОН ҒАФУРОВ” БАРОИ СОЛҲОИ 2022-2025**

**Хуҷанд 2021**

**Муқаддима**

Коррупсия яке аз зуҳуроти хавфноки ҷомеа буда, дар миқёси ҷаҳонӣ ҳамчун ҷинояти вазнин, яке аз унсурҳои таҳдидкунанда ба амнияти миллӣ ва халалдоркунандаи рушду суботи иҷтимоию иқтисодии давлат эътироф гашта, ба пешрафти иқтисодиёт халал мерасонад, бунёди ҷомеаи демократиро заиф месозад ва ба рушди демократия таъсири манфӣ мегузорад. Гузашта аз ин, коррупсия дар ҷомеа ба риоя нашудани ҳуқуқҳои конститутсионии шаҳрвандон замина фароҳам оварда, ба пояҳои ахлоқи ҷомеа зарба мезанад.

Барномаи дохилиидоравии зиддикоррупсионии Муассисаи давлатии таълимии “Донишгоҳи давлатии Хуҷанд ба номи академик Бобоҷон Ғафуров” (минбаъд-донишгоҳ) барои давраи то соли 2030 (минбаъд - барнома) дар асоси Фармони Президенти Ҷумҳурии Точикистон аз 03 августи соли 2021, № 222 «Дар бораи Стратегияи муқовимат ба коррупсия дар Ҷумҳурии Тоҷикистон барои давраи то соли 2030» бо мақсади муборизаи бевосита бо коррупсия ва муттаҳид сохтани саъю кушишҳои зиддикоррупсионии давлат ва ҷомеа, ба мубориза ҷалб намудани тамоми устодону донишҷуён ва кормандони донишгоҳ таҳия шудаст. Барнома барои дар амал татбиқ намудани сиёсати зиддикоррупсионии давлат, пешгирӣ, ошкор ва бартараф намудани кирдорҳои коррупсионӣ дар донишгоҳ ва зерсохторҳои он мусоидат менамояд.

 **1. Мақсад ва вазифахои асосии барнома**

Бо мақсади муқовимат бо коррупсия дар Донишгоҳ барномаи мазкур максадҳои зеринро пайгирӣ менамояд:

- таҳия намудани Нақшаи чорабиниҳои донишгоҳӣ ҷиҳати иҷрои барномаи мазкур. Бо ин максад Донишгоҳ шахси масъулро ҷиҳати иҷроиши «Стратегияи муқовимат ба коррупсия дар Ҷумҳурии Тоҷикистон барои давраи то соли 2030» ва барномаи мазкур таъин намуда, иҷрои чорабиниҳои зиддикорупсиониро таъмин менамояд. Нақшаи чорабиниҳо фарогирандаи тамоми паҳлуҳои муқовимат ба коррупсия буда, назорат ва масъулияти ҳар як роҳбари сохтории Донишгоҳро тақозо менамояд;

-баланд бардоштани дониши зиддикоррупсионии устодону донишҷуён ва кормандони донишгоҳ тавассути ташкил ва гузаронидани чорабиниҳои тарғиботиву ташвиқотӣ. Вобаста ба ин, пайваста ташкил ва баргузор намудани мулоқоту вохуриҳои кормандони масъули мақомоти ҳифзи ҳуқуқ бо устодону кормандон ва донишҷуёни донишгоҳ, омода ва нашр намудани маводҳои иттилоотӣ, мақолаҳои илмӣ, тафсир ба қонунҳо, баромад намудан тавассути ВАОмарбут ба масоили муқовимат бо коррупсия;

- дар нақшаҳои кории тарбиявӣ ворид намудани мавзӯъҳо оид ба муқовимат бо коррупсия. Бо ин мақсад дар ҳар нимсолаи соли хониш дар доираи соатҳои тарбиявӣ баргузор намудани ҷаласаҳо бо гурӯҳҳои академӣ аз ҷониби сарnарастон дар мавзӯи муқовимат бо коррупсия, баргузор намудани вохӯрии волидони донишҷӯён бо устодон ва масъулини донишгоҳ дар масоили муқовимат бо коррупсия;

- шинос намудани устодону кормандон ва донишҷуёни донишгоҳ оид ба вазъи кунунии хавфҳои коррупсия ва муқовимат бо он, татбиқи чорабиниҳо ҷиҳати амалӣ намудани сиёсати зиддикоррупсионӣ дар соҳаи маориф бо ҷалби кормандони масъули РАНДММК ҶТ дар вилояти Суғд**;**

- тақвият бахшидан ба ҳамкориҳои донишгоҳ бо мақомоти муборизабаранда бо коррупсия. Бо ин мақсад ҷалб намудани кормандони масъули РАНДММК ҶТ дар вилояти Суғд барои гузаронидани вохӯриҳо бо устодону кормандон ва донишҷуёни донишгоҳ;

- баргузор намудани тадқиқоти сотсиологӣ дар робита бо муайян намудани сабаб ва шароитҳои бо коррупсия мусоидаткунанда ва муайян намудани хавфи коррупсия.

Ҷиҳати амалӣ намудани мақсадҳои зикршуда, барнома вазифаҳои зеринро пайгирӣ менамояд:

- андешидани тадбирҳо баҳри таъмини шаффофияти фаъолияти шахсони масъули ба хавфи коррупсия алоқаманд;

- такмили усулҳои тарбия ва омузиши меъёрҳои сиёсӣ, ҳуқуқӣ, ва ахлоқӣ дар рӯҳияи муқовимат бо коррупсия бо устодон, кормандон ва донишҷӯён:

- таъмини шаффофият ҳангоми қабул ба кор, интихоб ва бозхонди кормандон дар Донишгоҳ;

-баланд бардоштани ҳисси масъулиятшиносии фардии роҳбарони сохторҳои донишгоҳ марбут ба иҷрои барнома ва нақша-чорабиниҳои он;

- таҳлил ва ошкор намудан манбаъҳо ва сабабу шароитҳои сар задани амалҳои коррупсионӣ (таҳлили хавфҳои коррупсия), вайронкунии интизоми меҳнатӣ, одоби касбӣ ва пешгириву аз байн бурдани онҳо тавассути андешидани чораҳои ҳуқуқӣ.

 **2. Мӯҳлат ва марҳилаҳои асосии Барнома**

Барнома дар солҳои 2022-2025 татбиқ мегардад. Муҳлат ва марҳилаҳои татбиқи Барнома тибқи Нақшаи чорабиниҳои иҷрои “Барномаи дохилиидоравии зиддикоррупсионии МДТ “Донишгоҳи давлатии Хуҷанд ба номи академик Б.Ғафуров” оид ба татбиқи “Стратегияи давлатии муқовимат бо коррупсия дар Ҷумҳурии Тоҷикистон барои давраи то соли 2030” муқаррар карда мешавад.

**3.Чорабинихои nешбининамудаи Барнома**

Ҷиҳати татбиқи чораҳои пешгирикунандаи муқовимат бо коррупсия, тарғиби сиёсати зиддикоррупсионии давлатӣ ва ҳалли вазифаҳои Барнома чорабиниҳои зерин пешбинӣ карда мешаванд:

- оид ба рафти амали шудани барнома мунтазам иттилоъ манзур

намудан ба раёсат, ҳайати устодону кормандон ва донишҷӯёни донишгоҳ:

- фароҳам овардани муҳити оштинопазир бо сабабу шароитҳои

бавуҷудоварандаи хавфи коррупсия, шарҳу тавзеҳ додани қонунгузории амалкунанда дар самти муқовимат бо коррупсия;

- тақвият бахшидани ҳамкориҳо бо мақомоти хифзи хуқуқ дар самти муқовимат ба коррупсия, аз ҷумла дар соҳаи маориф;

- таҳия ва пешниҳод намудани хулосаҳои илмӣ ва экспертии зиддикоррупсионӣ ба лоиҳаҳои санадҳои меъёрӣ-ҳуқуқӣ;

- такмили ихтисоси устодони донишгоҳ дар самти муқовимат ба коррупсия;

- таъмини шаффофият ҳангоми гузаронидани аттестатсияи устодону кормандон.

 **4.Маблағгузории Барнома**

Иҷрои чорабиниҳои барнома, ки хароҷоти молиявиро талаб менамояд, дар доираи маблағҳои ба донишгоҳ ҳамасола ҷудошаванда, инчунин маблағҳои аз ҳисоби ташкилотҳои байналмилалӣ ва донорон ҷудогардида, амалӣ карда мешавад.

 **5. Татбиқи Барнома ва мониторнги он**

Бо мақсади таъмини иҷрои Барнома чораҳои дар он пешбинишуда дар «Нақшаи чорабинихои МДТ “Донишгохи давлатии Хуҷанд ба номи академик Б.Ғафуров” барои солҳои 2022- 2025” дақиқ ва мушаххас карда шуда, муҳлатҳои иҷрои онҳо ва шахсони мутасаддӣ муайян карда мешаванд.

Татбиқи Барнома аз ҷониби воҳидҳои сохтории донишгоҳ таъмин гашта, мониторинги онро шахси мутасаддӣ оид ба Стратегия ба амал мебарорад.

Воҳидҳои сохтории донишгоҳ ҳар нимсола ҳолати иҷрои Барномаи мазкур, Нақшаи чорабиниҳои зиддикоррупсионии МДТ “Донишгохи давлатии Хуҷанд ба номи академик Б.Ғафуров” , Қоидаҳои тартиботи дохилии меҳнатии донишгоҳ ва дигар санадҳои меъёрии ҳуқуқии дохилиидоравиро, ки ба таҳкими интизоми меҳнатӣ, одоби касбӣ ва муқовимат бо коррупсия дар донишгоҳ равона шудаанд, таҳлил, ҷамъбаст ва муҳокима намуда, сабабу шароитҳои ба содиршавии ҳуқуқвайронкуниҳои коррупсионӣ мусоидаткунандаро муайян намуда, дар ин бора на дертар аз 15 -уми июн ва 15 декабри ҳар сол ба Ректори донишгоҳ маълумотномаи муфассал ирсол менамоянд,

Дар заминаи маълумотномаҳои воридшуда шахси мутасаддӣ оид ба Стратегия иҷроиши Барнома, Қоидаҳои тартиботи дохилии меҳнатии Донишгоҳ ва дигар санадҳои меъёрии ҳуқуқии дохилиидоравиро, ки ба таҳкими интизоми меҳнатӣ, одоби касбӣ ва муқовимат бо коррупсия дар донишгоҳ равона шудаанд, инчунин сабабу шароитҳои ба содиршавии ҳуқуқвайронкуниҳои коррупсионӣ мусоидаткунандаро ҷамъбаст намуда, ба муҳокимаи чаласаҳои Шӯрои олимон пешниҳод менамояд.

 Рафти иҷроиши Барнома аз руи тартиб ва муҳлатҳои

муқаррарнамудаи Ректори донишгоҳ дар воҳидҳои сохтории донишгоҳ аз ҷониби комиссияи масъул мавриди санҷиш қарор дода мешавад.

 **6. Натиҷаҳои ниҳоӣ аз татбиқи Барнома**

Натичаҳои ниҳоие, ки аз татбиқи Барнома бармеоянд, инҳоянд:

- баланд бардоштани самаранокии муқовимат бо коррупсия, бо роҳи паст намудани хавфҳои коррупсионӣ ҳангоми иҷрои вазифаҳои меҳнатӣ:

- ба вуҷуд овардани фарҳанги муқовимат бо коррупсия аз ҷониби устодону кормандон ва донишҷуён;

- фаъолияти касбии роҳбарони воҳидҳои сохтории донишгоҳ дар асоси дастурамалҳои вазифавӣ ба роҳ монда мешавад;

- иҷрои босифати ӯҳдадориҳои вазифавии устодону кормандон таъмин мегардад;

- барои шаффоф ва таҳти назорати ҷомеа фаъолият намудани донишгоҳ замина фароҳам оварда мешавад:

ба қонунгузории зиддикоррупсионӣ мувофиқ гардонидани ҳуҷҷатҳои меъёрию ҳуқуқии Донишгоҳ.

 **7. Механизми татбиқи Барнома**

Барнома тавассути Нақшаи чорабинихои МДТ “Донишгохи давлатии Хуҷанд ба номи академик Б.Ғафуров” оид ба татбиқи “Стратегияи давлатии муқовимат бо коррупсия дар Ҷумҳурии Тоҷикистон барои давраи то соли 2030” ва «Барномаи дохилиидоравии зиддикорруп­сионии Донишгоҳ барои солҳои 2022-2025» амалӣ карда мешавад.